
Parlamentul  României

Camera  Deputaţilor
Comisia pentru sănătate          
             Comisia pentru administraţie 

            şi familie                                             publică, amenajarea teritoriului          

                                                                                    şi  echilibru ecologic

Nr. 28/ 3 /  12   ianuarie 2004                     Nr. 26/813/2003/ 12   ianuarie 2004

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.70/2002 privind administrarea unităţilor sanitare publice de interes judeţean şi local ( PL nr.411/2002) care înlocuieşte raportul comun nr.28/404/3.09.2003, respectiv nr.26/813/21.05.2003. 


La întocmirea raportului comun de înlocuire, comisiile au avut în vedere avizele primite de la  Comisia juridică, de disciplină şi imunităţi, Comisia pentru buget, finanţe şi bănci, Consiliul Legislativ , precum şi punctele de vedere ale Ministerului Sănătăţii nr.DB 13239 din 2.12.2002  şi nr.60480 din 18.12.2003.

                 PREŞEDINTE,                                             PREŞEDINTE,

DEP.ACAD.PROF.DR.MIRCEA IFRIM              DEP.IOAN OLTEAN

Parlamentul  României

Camera  Deputaţilor
Comisia pentru sănătate  şi familie       
                                       Comisia pentru administraţie publică, amenajarea 

                                                                                                                                   teritoriului şi echilibru ecologic                                                                        

       Nr. 28/ 3 /  12 ianuarie 2004                                                                       Nr. 26/813/2003/ 12  ianuarie 2004

R A P O R T      C O M U N

asupra proiectului de Lege pentru aprobarea Ordonanţei Guvernului nr. 70/2002 privind

administrarea unităţilor sanitare publice de interes judeţean şi local ( PL nr.411/2002) 

1. Cu adresa nr.411 din 12 septembrie 2002, Comisia pentru sănătate şi familie şi Comisia pentru administraţie publică, amenajarea teritorială şi echilibru ecologic  au fost sesizate cu dezbaterea şi avizarea în fond, în procedură obişnuită, a proiectului de Lege pentru aprobarea Ordonanţei Guvernului nr.70/2002 privind administrarea unităţilor sanitare publice de interes judeţean şi local ( PL nr.411/2002). La întocmirea raportului comun de înlocuire, comisiile au avut în vedere avizele primite de la  Comisia juridică, de disciplină şi imunităţi, Comisia pentru buget, finanţe şi bănci, Consiliul Legislativ , precum şi punctele de vedere ale Ministerului Sănătăţii nr.DB 13239 din 2.12.2002 şi nr.60480 din 18.12.2003.

Proiectul de lege cuprinde prevederi privind  statutul clădirilor şi terenurilor aferente în care îşi desfăşoară activitatea unităţile sanitare publice de interes judeţean sau local. Astfel, atât clădirile cât şi terenurile sunt parte integrantă a domeniului public judeţean sau local şi date în administrarea unităţilor sanitare publice. Proiectul de lege reglementează şi statutul  clădirilor şi terenurilor aferente în care îşi desfăşoară activitatea spitalele clinice universitare şi spitalele de interes 

naţional, care rămân în patrimoniul Ministerului Sănătăţii . Referitor la componentele bazei materiale din unităţile sanitare publice, proiectul de lege precizează că acestea sunt proprietate privată a statului, fiind administrate de unităţile sanitare publice.In continuare, proiectul de lege cuprinde prevederi privind atribuţiile pe care le au Ministerul Sănătăţii , direcţiile de sănătate publică, unităţile sanitare publice şi consiliile judeţene sau locale, în aplicarea prevederilor prezentei ordonanţe.

De asemenea, la întocmirea raportului comun de înlocuire s-au avut în vedere şi prevederile cuprinse la art.III din Ordonanţa de urgenţă a Guvernului nr.48/2003 privind unele măsuri în vederea întăririi disciplinei financiare şi a creşterii eficienţei utilizării fondurilor din sistemul sanitar, precum şi modificarea unor acte normative.

Faţă de cele prezentate mai sus, comisiile propun Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului. 


2. În raport cu obiectul şi conţinutul său, proiectul de lege face parte din categoria legilor ordinare.


3. La dezbaterile proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, dl.George Pavelescu, secretar de stat în Ministerul Sănătăţii şi domnul Mihai Farcaş , consilier în Ministerul Sănătăţii .  

4. La lucrările comisiei din data de 16 aprilie 2003 şi 12 ianuarie 2004 au fost prezenţi 24 deputaţi din totalul de 26 membri ai Comisiei pentru administraţie publică, amenajarea teritoriului şi echilibru ecologic şi 14 deputaţi din totalul de 15 membri ai Comisiei pentru sănătate şi familie.


Raportul a fost adoptat cu unanimitate de voturi.

I. Amendamente admise

În urma dezbaterii, comisiile propun adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Articol unic.  

“Articol unic – Se aprobă Ordonanţa Guvernului nr.70/2002 privind administrarea unităţilor sanitare publice de interes judeţean şi local, adoptată în temeiul art.1 pct.VII poz.7 din Legea nr.411/2002 privind abilitarea Guvernului de a emite ordonanţe şi publicată în Monitorul Oficial al României, Partea I, nr.648 din 31 august 2002. “


 “Art.I.  – Se aprobă Ordonanţa Guvernului nr.70 din 29 august 2002 privind administrarea unităţilor sanitare publice de interes judeţean şi local, adoptată în temeiul art.1 pct.VII.7 din Legea nr.411/2002 privind abilitarea Guvernului de a emite ordonanţe şi publicată în Monitorul Oficial al României, Partea I, nr.648 din 31 august 2002, cu următoarele modificări şi completări:

În urma dezbaterilor în comisie, Ordonanţa Guvernului nr.70/2002 a fost modificată şi completată.



3.
“Art.1.- (1) Terenurile şi clădirile în care îşi desfăşoară activitatea unităţile sanitare publice de interes judeţean sau local, denumite în continuare unităţi sanitare publice, parte integrantă a domeniului public al judeţelor, comunelor, oraşelor şi municipiilor, se află în administrarea consiliilor judeţene sau consiliilor locale ale comunelor, oraşelor, municipiilor şi sectoarelor municipiului Bucureşti. Celelalte componente ale bazei materiale sunt proprietate privată a statului şi sunt administrate de unităţile sanitare publice.”

(2) Schimbarea destinaţiei sau înstrăinarea bazei materiale a unităţilor sanitare publice se poate face în condiţiile legii şi numai cu aprobarea Ministerului Sănătăţii şi Familiei. Actele de înstrăinare sau de schimbare a destinaţiei bazei materiale a unităţilor sanitare, fără aprobarea Ministerului Sănătăţii şi Familiei, sunt nule. Nulitatea se constată de instanţa de judecată, la solicitarea Ministerului Sănătăţii şi Familiei. 

(3) Îndrumarea, coordonarea şi monitorizarea activităţii desfăşurate în unităţile sanitare publice se exercită de Ministerul Sănătăţii şi Familiei ca autoritate centrală în domeniul asistenţei de sănătate publică şi de direcţiile de sănătate publică teritoriale, unităţi descentralizate care reprezintă autoritatea de sănătate publică la nivel local. 

(4) Ministerul Sănătăţii şi Familiei exercită controlul asupra activităţii unităţilor sanitare publice de interes judeţean sau local, precum şi asupra modului de aplicare de către acestea a dispoziţiilor legale în vigoare în domeniul sanitar. “

___
1. Articolul 1 va avea următorul cuprins:

“Art.1. –  (1)  Terenurile şi clădirile în care îşi desfăşoară activitatea unităţile sanitare publice de interes judeţean sau local, denumite în continuare unităţi sanitare publice, sunt parte integrantă a domeniului public al judeţelor, comunelor, oraşelor şi municipiilor, şi se dau în administrarea unităţilor sanitare publice prin hotărârea consiliului judeţean, Consiliului General al Municipiului Bucureşti sau consiliului local, după caz, în condiţiile legii. Componentele bazei materiale achiziţionate cu finanţare de la bugetul de stat sau credite externe garantate de Guvern sunt proprietate privată a statului şi sunt administrate de unităţile sanitare publice. Celelalte componente ale bazei materiale sunt proprietate privată a statului şi sunt administrate de unităţile sanitare publice.

(2) Schimbarea destinaţiei sau înstrăinarea bazei materiale a unităţilor sanitare publice se poate face în condiţiile legii şi numai cu aprobarea Ministerului Sănătăţii . Actele de înstrăinare sau de schimbare a destinaţiei bazei materiale a unităţilor sanitare, fără aprobarea Ministerului Sănătăţii , sunt nule. Nulitatea se constată de instanţa de judecată, la solicitarea Ministerului Sănătăţii . În cazul în care unităţile sanitare publice prevăzute la alin.(1), inclusiv cabinetele medicale, sunt concesionate sau scoase la licitaţie în vederea vânzării,  medicii au dreptul de preempţiune.
(3) Îndrumarea, coordonarea şi monitorizarea activităţii desfăşurate în unităţile sanitare publice se exercită de Ministerul Sănătăţii ca autoritate centrală în domeniul asistenţei de sănătate publică şi de direcţiile de sănătate publică, unităţi descentralizate care reprezintă autoritatea de sănătate publică la nivel local
(4) Ministerul Sănătăţii exercită controlul asupra activităţii unităţilor sanitare publice de interes judeţean sau local, precum şi asupra modului de aplicare de către acestea a dispoziţiilor legale în vigoare în domeniul sanitar. 

(5) Terenurile şi clădirile în care îşi desfăşoară activitatea spitalele clinice şi spitalele universitare sunt proprietatea publică a statului, în administrarea Ministerului Sănătăţii”.
Autori: dl.dep.prof.dr.Mircea Ifrim (Grupul Parlamentar al PRM) , dl.dep.Ion Oltean (Grupul Parlamentar al PD ), doamna dep.dr.Ana Florea (Grupul Parlamentar al Minorităţilor Naţionale) , dl.dep.dr.Ion Luchian (Grupul Parlamentar al PNL), doamna dep.Iulia Pataki (Grupul Parlamentar al UDMR) , dl.dep.Marton Arpad (Grupul Parlamentar al UDMR) şi dl.dep.Kovacs Csaba Tiberiu (Grupul Parlamentar al UDMR).


Din considerente de corelare legislativă cu prevederile Legii administraţiei publice locale nr.215/2001 şi pentru o delimitare clară a regimului de proprietate asupra bazei materiale a unităţilor sanitare publice. Pentru reactualizarea denumirii  ministerelor.

Pentru actualizarea denumirilor. Pentru încurajarea dezvoltării reţelei sanitare şi a stabilităţii activităţii medicale.

Pentru folosirea corectă a terminologiei consacrate.

Idem.

Aceste categorii de spitale acordă asistenţă medicală de înaltă performanţă atât în teritoriu cât şi în extrateritoriu şi, în consecinţă, depăşesc nivelul de competenţă al consiliilor judeţene şi locale.



3.
“Art. 2. - (1) În aplicarea prevederilor prezentei ordonanţe Ministerul Sănătăţii şi Familiei, ca autoritate centrală în domeniul sănătăţii, are următoarele atribuţii: 

a) elaborează şi supune Guvernului spre aprobare Planul naţional de paturi;

b) elaborează normativele de personal, care se aprobă prin ordin al ministrului sănătăţii şi familiei ;

c) aprobă structura organizatorică a unităţilor sanitare publice cu personalitate juridică; 

d) aprobă înfiinţarea, reorganizarea şi desfiinţarea unităţilor sanitare publice; 

e) aprobă schimbarea profilului şi a denumirii unităţilor sanitare publice; 

f) centralizează situaţiile financiare trimestriale şi anuale ale unităţilor sanitare publice, potrivit reglementărilor legale în domeniu; 

g) asigură repartizarea şi redistribuirea echilibrată a medicilor în unităţile sanitare publice, pe baza comunicării de către autorităţile administraţiei publice locale a posturilor neocupate şi a excedentului de medici, potrivit normelor ce se vor elabora în acest scop în termen de 30 de zile de la data intrării în vigoare a prezentei ordonanţe. 

(2) Responsabilităţile şi atribuţiile prevăzute la alin. (1) lit. c), d) şi e) se realizează cu avizul consiliilor judeţene sau al consiliilor locale, după caz. “

( text ordonanţă)
2. Articolul 2 va avea următorul cuprins:

“Art. 2. - (1) În aplicarea prevederilor prezentei ordonanţe Ministerul Sănătăţii, ca autoritate centrală în domeniul sănătăţii, are următoarele atribuţii: 

a) elaborează normativele de personal, care se aprobă prin ordin al ministrului sănătăţii;

b)aprobă structura organizatorică a unităţilor sanitare publice cu personalitate juridică

c) centralizează situaţiile financiare trimestriale şi anuale ale unităţilor sanitare publice, potrivit reglementărilor legale în domeniu; 

d) asigură repartizarea şi redistribuirea echilibrată a medicilor în unităţile sanitare publice, pe baza comunicării de către autorităţile administraţiei publice locale a posturilor neocupate şi a excedentului de medici, potrivit normelor ce se vor elabora în acest scop în termen de 30 de zile de la data intrării în vigoare a prezentei ordonanţe. 

(2) Responsabilitatea şi atribuţia prevăzută la alin. (1) lit. b),  se realizează cu avizul consiliilor judeţene sau al consiliilor locale, după caz. “

Autor: dl.dep.prof.dr.Mircea Ifrim (Grupul Parlamentar al PRM) , dl.dep.dr.Liviu Dragoş (Grupul Parlamentar al PNL) , doamna dep.Constanţa Popa (Grupul Parlamentar al PRM) şi Ministerul Sănătăţii .


Pentru a evita paralelismele, această prevedere fiind stabilită în art.21din Legea spitalelor nr.270/2003.

Pentru actualizarea denumirii.

Pentru a se evita paralelismele, această prevedere fiind stabilită în art.19 din Legea spitalelor nr.270/2003.

Idem.

Pentru corelare cu prevederile alin.(1) al prezentului articol.



4.
“Art. 3. - În aplicarea prevederilor prezentei ordonanţe direcţiile de sănătate publică teritoriale au următoarele atribuţii:

a) avizează, în termen de 5 zile lucrătoare de la data primirii, proiectele bugetelor de venituri şi cheltuieli ale unităţilor sanitare publice; 

b) avizează, în termen de 5 zile lucrătoare de la data primirii, statul de funcţii pentru unităţile sanitare publice cu personalitate juridică, cu încadrarea în bugetul de venituri şi cheltuieli aprobat; 

c) centralizează situaţiile financiare trimestriale şi anuale transmise de unităţile sanitare publice şi înaintează situaţiile centralizatoare Ministerului Sănătăţii şi Familiei; 

d) avizează şi supun spre aprobare Ministerului Sănătăţii şi Familiei propunerile autorităţilor administraţiei publice locale privind înfiinţarea, reorganizarea şi desfiinţarea unităţilor sanitare publice, după caz, precum şi pe cele referitoare la schimbarea profilului sau a denumirii acestor unităţi. “

( text ordonanţă)


3. Articolul 3 va avea următorul cuprins:

“Art. 3. - În aplicarea prevederilor prezentei ordonanţe direcţiile de sănătate publică  au următoarele atribuţii:

a) avizează, în termen de 5 zile lucrătoare de la data primirii, proiectele bugetelor de venituri şi cheltuieli ale unităţilor sanitare publice;

b) aprobă, în termen de 5 zile lucrătoare de la data primirii, statele de funcţii pentru unităţile sanitare publice cu personalitate juridică şi le încadrează în normativele de personal aprobate prin ordin al ministrului sănătăţii, precum şi în bugetele de venituri şi cheltuieli aprobate; 

c) centralizează situaţiile financiare trimestriale şi anuale transmise de unităţile sanitare publice şi înaintează situaţiile centralizatoare Ministerului Sănătăţii; 

d) înaintează Ministerului Sănătăţii propuneri privind înfiinţarea, reorganizarea sau desfiinţarea unităţilor sanitare publice, după caz, precum şi pe cele referitoare la schimbarea profilului sau a denumirii acestor unităţi. “

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) , doamna dep.Iulia Pataki (Grupul Parlamentar al UDMR), dl.dep.Silvian Ciupercă (Grupul Parlamentar al PSD ) , dl.dep.Marton Arpad (Grupul Parlamentar al UDMR)  şi Ministerul Sănătăţii .


Pentru folosirea terminologiei consacrate.

Pentru corelare cu alin.6 al art.I din Ordonanţa Guvernului nr.48/2003.

Pentru actualizarea denumirii.

Pentru corelare cu Legea spitalelor nr.270/2003.



5.
“Art. 4. - În aplicarea prevederilor prezentei ordonanţe preşedinţii consiliilor judeţene şi primarii comunelor, oraşelor, municipiilor şi ai sectoarelor municipiului Bucureşti au următoarele atribuţii: 

a) avizează, în termen de 5 zile de la data primirii, proiectele bugetelor de venituri şi cheltuieli şi situaţiile financiare trimestriale şi anuale transmise de unităţile sanitare publice;

b) aprobă, în termen de 5 zile de la data primirii, statele de funcţii pentru unităţile sanitare publice, după caz, şi urmăresc încadrarea în normativele de personal aprobate şi în bugetele de venituri şi cheltuieli aprobate; 

c) pot asigura resurse financiare pentru cheltuielile de întreţinere şi gospodărire, reparaţii, consolidare, extindere şi modernizare a unităţilor sanitare publice.”
(text ordonanţă)


5. Articolul 4 va avea următorul cuprins:

“Art. 4. - În aplicarea prevederilor prezentei ordonanţe preşedinţii consiliilor judeţene şi primarii comunelor, oraşelor, municipiilor şi ai sectoarelor municipiului Bucureşti au următoarele atribuţii: 

a) asigură sumele necesare pentru cheltuielile de întreţinere şi gospodărire, reparaţii, consolidare, extindere şi modernizare a unităţilor sanitare publice, de interes judeţean sau local, în limita creditelor bugetare aprobate cu această destinaţie în bugetele locale;

b) avizează, în cel mult 10 de zile de la data primirii proiectele bugetelor de venituri şi cheltuieli, trimise de unităţile sanitare publice .

c) avizează , în termen de 5 zile de la data primirii statele de funcţii pentru unităţile sanitare publice.

Autori: dl.dep.Silvian Ciupercă (Grupul Parlamentar al PSD ) şi Ministerul Sănătăţii  .
Esenţa acestui articol este posibilitatea de a suplimenta bugetele de venituri şi cheltuieli ale unităţilorsanitare publice, cu resurse financiare din bugetele locale. Analizele de oportunitate şi necesitate sunt dezbătute de autorităţile deliberative locale, respectiv consiliile judeţene şi consiliile locale, iar acestea aprobă bugetele locale şi modul de utilizare a rezervei bugetare.

Asocierea autorităţilor locale la administrarea unităţilor sanitare publice, reglementată prin această ordonanţă, urmăreşte în principal apărarea intereselor locale în domeniul sănătăţii. Posibilitatea implicării financiare a autorităţilor administraţiei publice locale, pentru creşterea calităţii serviciilor publice şi condiţiilor materiale, ale vieţii în comunitate, este prevederea cea mai importantă a întregii ordonanţe. De asemenea s-a avut în vedere preluarea prevederilor art.III, pct.1 şi 2 din Ordonanţa de urgenţă a Guvernului nr. 48/2003.

Termenul de 10 de zile este necesar pentru examinarea proiectelor de buget ale unităţilor sanitare publice şi pentru fundamentarea unei decizii de suplimentare a resurselor, în funcţie de priorităţile identificate.



6.
“Art. 5. - (1) Consiliile judeţene şi consiliile locale pot înfiinţa, cu avizul Ministerului Sănătăţii şi Familiei şi al Ministerului Administraţiei Publice, unităţi de asistenţă medico-socială, prin reorganizarea unor unităţi sanitare publice.

(2) Finanţarea cheltuielilor unităţilor de asistenţă medico-sociale se asigură astfel: 

a) din bugetul fondului de asigurări sociale de sănătate pentru pachetul de servicii medicale de bază; 

b) din bugetele locale pentru cheltuieli de întreţinere şi gospodărire, reparaţii, consolidări, dotări independente, în limita bugetului aprobat. 

___

___

(3) În aplicarea prevederilor alin. (1) şi (2) Ministerul Sănătăţii şi Familiei, Casa Naţională de Asigurări de Sănătate şi Ministerul Administraţiei Publice vor elabora norme privind organizarea, funcţionarea şi finanţarea unităţilor de asistenţă medico-sociale, care se aprobă prin hotărâre a Guvernului, în termen de 90 de zile de la data intrării în vigoare a prezentei ordonanţe.”

(text ordonanţă)

6. Articolul 5 va avea  următorul cuprins:

“Art. 5. - (1) Consiliile judeţene şi consiliile locale pot înfiinţa, cu avizul Ministerului Sănătăţii , Ministerului Administraţiei şi Internelor şi al  Ministerului Muncii, Solidarităţii Sociale şi Familiei unităţi de asistenţă medico-socială, prin reorganizarea unor unităţi sanitare publice.

(2) Unităţile de asistenţă medico-sociale se organizează ca instituţii publice cu personalitate juridică finanţate din venituri proprii şi subvenţii acordate de la bugetele locale, în funcţie de subordonare.

(3) Veniturile proprii ale unităţilor de asistenţă medico-sociale se constituie din:

a) sume decontate de casele de asigurări de sănătate, pe bază de contracte încheiate cu acestea, pentru finanţarea cheltuielilor de personal aferente medicilor şi asistenţilor medicali din aceste unităţi, precum şi a cheltuielilor cu medicamente şi materiale sanitare, conform prevederilor contractului-cadru;

b) contribuţii personale ale beneficiarilor serviciilor prestate sau ale susţinătorilor legali ai acestora, aprobate în condiţiile legii prin hotărâre a consiliilor locale, judeţene şi a Consiliului General al Municipiului Bucureşti, după caz.

c) donaţii, sposorizări şi alte venituri

(4) Finanţarea unor cheltuieli pentru repararea şi amenajarea clădirilor în care vor funcţiona unităţile de asistenţă medico-sociale poate fi susţinută de la bugetul de stat, prin bugetul Ministerului Muncii, Solidarităţii Sociale şi Familiei, iar alocarea sumelor se aprobă prin hotărâre a Guvernului.

(5) În aplicarea prevederilor alin. (1) şi (2) Ministerul Sănătăţii, Ministerul Muncii şi Solidarităţii Sociale şi Ministerul Administraţiei şi Internelor vor elabora norme privind organizarea, funcţionarea şi finanţarea unităţilor de asistenţă medico-sociale, care se aprobă prin hotărâre a Guvernului, în termen de 90 de zile de la data intrării în vigoare a prezentei ordonanţe.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) , dl.dep.Silvian Ciupercă (Grupul Parlamentar al PSD ), dl.dep. Victor Dobre (Grupul Parlamentar al PNL) , dl.dep.Valeriu Zgonea (Grupul Parlamentar al PSD )  şi Ministerul Sănătăţii .


Pentru actualizarea acestor denumiri.

S-au preluat prevederile art.III, pct.3 din Ordonanţa de urgenţă a Guvernului nr. 48/2003.

S-au preluat prevederile art.III, pct.4 din Ordonanţa de urgenţă a Guvernului nr. 48/2003.

Idem.

Aceste unităţi sanitare au profil de asistenţă socială şi, în consecinţă, la elaborarea acestor norme trebuie să participe şi Ministerul Muncii, Solidarităţii Sociale şi Familiei.Normele au fost aprobate prin Hotărârea Guvernului nr.412/2003.

7.
___

7. După articolul 5 se introduce un nou articol, articolul 51 cu următorul cuprins:

“ Art. 51. – Beneficiarii serviciilor acordate în unităţile de asistenţă medico-sociale sunt persoane cu afecţiuni cronice care necesită, permanent sau temporar, supraveghere, asistare, îngrijire, tratament şi care datorită unor motive de natură economică, fizică, psihică sau socială nu au posibilitatea să îşi asigure nevoile sociale, să îşi dezvolte propriile capacităţi şi competenţe pentru integrare socială. “

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ), dl.dep.dr.Ludovic Abiţei (Grupul Parlamentar al PRM)  şi Ministerul Sănătăţii .


S-au preluat prevederile art.III, pct.5 din Ordonanţa de urgenţă a Guvernului nr. 48/2003.



8.
“Art. 6. - (1) În aplicarea prevederilor prezentei ordonanţe conducerea unităţilor sanitare publice are următoarele atribuţii:

a) aprobă bugetul de venituri şi cheltuieli, după obţinerea avizelor prevăzute la art.3 lit.a) şi la art.4 lit.a); 

b) elaborează, în termen de 5 zile de la data aprobării bugetului de venituri şi cheltuieli, statul de funcţii şi îl înaintează spre avizare direcţiei de sănătate publică teritoriale şi spre aprobare preşedintelui consiliului judeţean sau primarului, după caz, urmărind încadrarea în bugetul de venituri şi cheltuieli aprobat;

___

c) elaborează situaţiile financiare trimestriale şi anuale, potrivit reglementărilor legale în vigoare, pe care le înaintează spre avizare preşedintelui consiliului judeţean sau primarului, după caz, şi direcţiei de sănătate publică teritoriale, în vederea centralizării;

d) urmăreşte încadrarea cheltuielilor în bugetul de venituri şi cheltuieli; elaborează şi aplică măsuri de utilizare eficientă a bazei materiale şi a fondurilor în vederea creşterii calităţii actului medical. 

(2) Conducerea unităţilor sanitare publice are obligaţia de a dimensiona, cu avizul direcţiilor de sănătate publică teritoriale şi al consiliilor judeţene sau consiliilor locale, după caz, numărul de personal, în limita statului de funcţii şi a bugetului de venituri şi cheltuieli aprobate. “

( text ordonanţă)


8. Articolul 6  va avea  următorul cuprins:

“(1) În aplicarea prevederilor prezentei ordonanţe conducerea unităţilor sanitare publice are următoarele atribuţii:

a) elaborează, în termen de 5 zile de la data aprobării bugetului de venituri şi cheltuieli, statul de funcţii şi  îl înaintează spre aprobare direcţiei de sănătate publică;

b) organizează concursurile pentru ocuparea posturilor vacante;
c) elaborează situaţiile financiare trimestriale şi anuale, potrivit reglementărilor legale în vigoare, pe care le înaintează spre avizare, după caz,  preşedintelui consiliului judeţean sau primarului şi direcţiei de sănătate publică , în vederea centralizării;

d) urmăreşte încadrarea cheltuielilor în bugetul de venituri şi cheltuieli; elaborează şi aplică măsuri de utilizare eficientă a bazei materiale şi a fondurilor în vederea creşterii calităţii actului medical. 

(2) Conducerea unităţilor sanitare publice are obligaţia de a dimensiona, cu avizul direcţiilor de sănătate publică , numărul de personal, în limita statului de funcţii şi a bugetului de venituri şi cheltuieli aprobate.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) , doamna dep.Iulia Pataki (Grupul Parlamentar al UDMR) , dl.dep.Marton Arpad (Grupul Parlamentar al UDMR) , dl.dep.Victor Dobre (Grupul Parlamentar al PNL) şi Ministerul Sănătăţii .


Pentru evitarea paralelismelor deoarece această prevedere este stabilită în alin.(5) al art.25 din Legea spitalelor nr.270/2003.

Eliminarea avizului consiliilor judeţene sau locale, pentru redimensionarea numărului de personal este logică şi în spiritul prevederilor art.1 alin.(3) din ordonanţă ce clasifică relaţiile ierarhice în Ministerul Sănătăţii . 

Reorganizarea articolului în funcţie de modificările aduse în comisii.

Pentru folosirea teminologiei consacrate.

Pentru a fi în concordanţă cu textul ordonanţei.

9.
“Art. 7. - În termen de 30 de zile de la data intrării în vigoare a prezentei ordonanţe direcţiile de sănătate publică teritoriale, cu avizul consiliilor judeţene sau locale, după caz, vor înainta spre aprobare Ministerului Sănătăţii şi Familiei propuneri privind reorganizarea unităţilor sanitare publice de interes judeţean sau local.”

(text ordonanţă)


9. Articolul 7 se abrogă.

Autori: doamna dep.Iulia Pataki (Grupul Parlamentar al UDMR), dl.dep.Marton Arpad (Grupul Parlamentar al UDMR)  şi Ministerul Sănătăţii .


Textul se află în contradicţie cu art.46 din Legea spitalelor nr.270/2003.

10.
Art. 8. - (1) Constituie contravenţii următoarele fapte: 

a) elaborarea proiectului bugetului de venituri şi cheltuieli al unităţii sanitare publice de interes judeţean sau local prin supraestimarea veniturilor şi subestimarea cheltuielilor; 

b) neavizarea sau neaprobarea bugetului de venituri şi cheltuieli al unităţii sanitare publice de interes judeţean sau local în termenul prevăzut; 

c) elaborarea, avizarea sau aprobarea statului de funcţii al unităţii sanitare publice de interes judeţean sau local fără încadrarea în bugetul de venituri şi cheltuieli aprobat. 

(2) Contravenţiile prevăzute la alin. (1) lit.a) se sancţionează cu amendă de la 10 milioane lei la 20 milioane lei, cele de la lit b), cu amendă de la 20 milioane lei la 30 milioane lei, iar cele de la lit.c), cu amendă de la 30 milioane lei la 40 milioane lei. 

(3) Constatarea contravenţiilor şi aplicarea amenzilor se fac de către Curtea de Conturi, Ministerul Sănătăţii şi Familiei, Ministerul Administraţiei Publice şi de alte persoane împuternicite în acest scop, potrivit legii. 

(4) Contravenţiilor prevăzute la alin. (1) li se aplică prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002. “
(text ordonanţă)


10. Articolul 8 se abrogă.

Autori: dl.dep.Dinu Gheorghe (Grupul Parlamentar al PRM) , Grupul Parlamentar al PSD    şi Ministerul Sănătăţii .


Aceste reglementări fac obiectul Legii finanţelor nr.500/2002 şi a Legii privind regimul juridic al contravenţiilor nr.2/2001, aprobată cu modificări şi completări prin Legea nr.180/2002. Menţinerea textelor ar conduce la aplicarea subiectivă şi nejustificată a amenzilor.

13.
“Art. 9. - (1) Prezenta ordonanţă intră în vigoare la data de 1 octombrie 2002. 

(2) Pe data prevăzută la alin. (1) orice dispoziţie contrară prezentei ordonanţe se abrogă. “

(text ordonanţă)

Nemodificat.


14.
___
“Art.II. - La data intrării în vigoare a prezentei legi se abrogă art.III din Ordonanţa de urgenţă a Guvernului nr. 48/2003 privind unele măsuri în vederea întăririi disciplinei financiare şi a creşterii eficienţei utlizării fondurilor în sistemul sanitar, precum şi modificarea unor acte normative publicată în Monitorul Oficial al României , Partea I, nr.435 din 19 iunie 2003 .”


Textele art.III din Ordonanţa de urgenţă a Guvernului nr. 48/2003 au fost preluate în prezenta lege.

II. AMENDAMENTE RESPINSE

În cursul dezbaterilor, comisia a respins următoarele amendamente:

Nr.

crt.
Text iniţial
Amendamentul propus şi autorul acestuia
Motivare



0.
1.
2.
3.

1.

Articolul 1 alineatul 1 va avea următorul cuprins:

“Art.1. - (1) Terenurile şi clădirile în care îşi desfăşoară activitatea unităţile sanitare publice de interes judeţean sau local, denumite în continuare unităţi sanitare publice, parte integrantă a domeniului public al judeţelor, comunelor, oraşelor şi municipiilor, se află în administrarea consiliilor judeţene sau consiliilor locale ale comunelor, oraşelor, municipiilor şi sectoarelor municipiului Bucureşti. Celelalte componente ale bazei materiale sunt proprietate privată a statului şi sunt administrate de unităţile sanitare publice.”

(text ordonanţă)

 Autor: Ministerul Sănătăţii .


Pentru susţinere: Componentele bazei materiale achiziţionate cu finanţare de la bugetul de stat sau credite externe intră în “celelalte componente ale bazei materiale “, prevăzute de textul ordonanţei.

Pentru respingere: Din considerente de corelare legislativă cu prevederile Legii administraţiei publice locale nr.215/2001 şi pentru o delimitare clară a regimului de proprietate asupra bazei materiale a unităţilor sanitare publice.



2.
a) elaborează şi supune Guvernului spre aprobare Planul naţional de paturi; 

b) elaborează normativele de personal, care se aprobă prin ordin al ministrului sănătăţii şi familiei; 

c) aprobă structura organizatorică a unităţilor sanitare publice cu personalitate juridică; 

d) aprobă înfiinţarea, reorganizarea şi desfiinţarea unităţilor sanitare publice; 

e) aprobă schimbarea profilului şi a denumirii unităţilor sanitare publice; 

g) asigură repartizarea şi redistribuirea echilibrată a medicilor în unităţile sanitare publice, pe baza comunicării de către autorităţile administraţiei publice locale a posturilor neocupate şi a excedentului de medici, potrivit normelor ce se vor elabora în acest scop în termen de 30 de zile de la data intrării în vigoare a prezentei ordonanţe. 

(2) Responsabilităţile şi atribuţiile prevăzute la alin. (1) lit. c), d) şi e) se realizează cu avizul consiliilor judeţene sau al consiliilor locale, după caz. “


Articolul 2 va avea următorul cuprins:

a) elaborează şi spunue Guvernului spre aprobare Planul naţional de paturi, cu consultarea autorităţilor publice locale;

Autori: Grupul Parlamentar al PSD din Comisia pentru administraţie publică, amenajarea teritoriului şi echilibru ecologic.

a) elaborează şi supune Guvernului spre aprobare Planul naţional de paturi pe baza propunerilor autorităţilor locale avizate de Colegiul Medicilor; 

b) elaborează normativele de personal, cu consultarea Colegiului Medicilor care se aprobă prin ordin al ministrului sănătăţii ; 

Se abrogă

Autori: Iulia Pataki şi Marton Arpad – Grupul parlamentar UDMR.
d) aprobă înfiinţarea, organizarea sau desfiinţarea unităţilor sanitare publice; 

Autor: Valeriu Zgonea – Grupul parlamentar PSD.

e) aprobă schimbarea profilului unităţilor sanitare publice;

g) coordonează organizarea concursurilor pentru posturile vacante, pe baza comunicării de către autorităţile administraţiei publice locale a posturilor neocupate şi a excedentului de medici, potrivit normelor ce se vor elabora în acest scop în termen de 30 de zile de la data intrării în vigoare a prezentei ordonanţe.

Să se abroge.

Autori: Iulia Pataki şi Marton Arpad – Grupul parlamentar UDMR.
Pentru susţinere: Pentru instituirea unui cadru legal de consultare a autorităţilor administraţiei publice.

Pentru respingere: Pentru a evita paralelismele, această prevedere fiind stabilită în art.21 din Legea spitalelor nr.270/2003.

Pentru susţinere: din considerente de corelare legislativă, avându-se în vedere prevederile: Legii administraţiei publice locale  nr.215/1001, proiectului de Lege privind organizarea, funcţionarea şi finanţarea spitalelor (vezi art.30 alin.(2)), Legii asigurărilor sociale de sănătate nr.145/1997, Strategii Naţionale în Domeniul Sănătăţii (Strategia privind îmbunătăţirea sistemului de finanţare de sănătate).

Pentru respingere: Colegiul Medicilor din România nu dispune de astfel de atribuţii.

Pentru susţinere: din considerente de corelare legislativă, avându-se în vedere prevederile: Legii administraţiei publice locale  nr.215/1001, proiectului de Lege privind organizarea, funcţionarea şi finanţarea spitalelor (vezi art.30 alin.(2)), Legii asigurărilor sociale de sănătate nr.145/1997, Strategii Naţionale în Domeniul Sănătăţii (Strategia privind îmbunătăţirea sistemului de finanţare de sănătate).

Pentru respingere: textul propus de către comisie este corelat cu prevederile din Hotărârea Guvernului nr.22/2001.

Pentru susţinere: terminologie corectă

Pentru respingere: termenul utilizat este consacrat în legislaţie.

Pentru susţinere: din considerente de corelare legislativă, avându-se în vedere prevederile: Legii administraţiei publice locale  nr.215/1001, proiectului de Lege privind organizarea, funcţionarea şi finanţarea spitalelor (vezi art.30 alin.(2)), Legii asigurărilor sociale de sănătate nr.145/1997, Strategii Naţionale în Domeniul Sănătăţii (Strategia privind îmbunătăţirea sistemului de finanţare de sănătate).

Pentru respingere: Comisiile au aprobat textul din Ordonanţă ca fiind mai complet şi corect.



3.
Art.3 lit.d) 

d) avizează şi supun spre aprobare Ministerului Sănătăţii şi Familiei propunerile autorităţilor administraţiei publice locale privind înfiinţarea, reorganizarea şi desfiinţarea unităţilor sanitare publice, după caz, precum şi pe cele referitoare la schimbarea profilului sau a denumirii acestor unităţi.


Litera d) a articolului 3 va avea următorul cuprins:

 d) avizează şi supun spre aprobare Ministerului Sănătăţii şi Familiei propunerile autorităţilor administraţiei publice locale privind înfiinţarea, reorganizarea şi desfiinţarea unităţilor sanitare publice, după caz, precum şi pe cele referitoare la schimbarea profilului.

Autori: Iulia Pataki şi Marton Arpad – Grupul parlamentar UDMR.


Pentru susţinere: din considerente de corelare legislativă, avându-se în vedere prevederile: Legii administraţiei publice locale  nr.215/1001, proiectului de Lege privind organizarea, funcţionarea şi finanţarea spitalelor (vezi art.30 alin.(2)), Legii asigurărilor sociale de sănătate nr.145/1997, Strategii Naţionale în Domeniul Sănătăţii (Strategia privind îmbunătăţirea sistemului de finanţare de sănătate).

Pentru respingere: Comisia a aprobat textul din ordonanţă ca fiind mai complet şi corect.



4.
Art.3 lit.d) 

d) avizează şi supun spre aprobare Ministerului Sănătăţii şi Familiei propunerile autorităţilor administraţiei publice locale privind înfiinţarea, reorganizarea şi desfiinţarea unităţilor sanitare publice, după caz, precum şi pe cele referitoare la schimbarea profilului sau a denumirii acestor unităţi.


Litera d) a articolului 3 va avea următorul cuprins:

d) avizează şi supun spre aprobare Ministerului Sănătăţii şi Familiei propunerile autorităţilor administraţiei publice locale privind înfiinţarea, organizarea sau desfiinţarea unităţilor sanitare publice, după caz, precum şi pe cele referitoare la schimbarea profilului sau a denumirii acestor unităţi.

Autor: Valeriu Zgonea – Grupul parlamentar PSD.


Pentru susţinere: terminologie corectă

Pentru respingere: termenul utilizat este consacrat în legislaţie.



5.
Art. 4. - În aplicarea prevederilor prezentei ordonanţe preşedinţii consiliilor judeţene şi primarii comunelor, oraşelor, municipiilor şi ai sectoarelor municipiului Bucureşti au următoarele atribuţii: 

a) avizează, în termen de 5 zile de la data primirii, proiectele bugetelor de venituri şi cheltuieli şi situaţiile financiare trimestriale şi anuale transmise de unităţile sanitare publice; 

b) aprobă, în termen de 5 zile de la data primirii, statele de funcţii pentru unităţile sanitare publice, după caz, şi urmăresc încadrarea în normativele de personal aprobate şi în bugetele de venituri şi cheltuieli aprobate; 

c) pot asigura resurse financiare pentru cheltuielile de întreţinere şi gospodărire, reparaţii, consolidare, extindere şi modernizare a unităţilor sanitare publice. 


1. Articolul 4 va avea următorul cuprins:

Art. 4. - În aplicarea prevederilor prezentei ordonanţe preşedinţii consiliilor judeţene şi primarii comunelor, oraşelor, municipiilor şi ai sectoarelor municipiului Bucureşti au următoarele atribuţii: 

a) avizează, în termen de 5 zile de la data aprobării bugetelor de venituri şi cheltuieli de consiliile locale şi judeţene, după caz, proiectele bugetelor de venituri şi cheltuieli precum şi situaţiile financiare trimestriale şi anuale transmise de unităţile sanitare publice; 

b) aprobă statele de funcţii pentru unităţile sanitare publice, după caz, după ce acestea au fost avizate de direcţiile de sănătate publice, urmărindu-se încadrarea în normativele de personal aprobate conform reglementărilor în vigoare; 

c) asigură resurse financiare pentru cheltuielile de întreţinere şi gospodărire, reparaţii, consolidare, extindere şi modernizare a unităţilor sanitare publice, în limita fondurilor aprobate. 

Autor: Gheorghe Dinu – Grupul parlamentar PRM.


Pentru susţinere: aşa cum este redactat textul cu „pot” – rămâne facultativ dacă se asigură sau nu resurse, iar cele două consilii (local şi judeţean) „pot” să nu asigure.

Pentru respingere: asigurarea resurselor financiare se face în raport de prevederile bugetelor locale.

6.
Art. 5. - (1) Consiliile judeţene şi consiliile locale pot înfiinţa, cu avizul Ministerului Sănătăţii şi Familiei şi al Ministerului Administraţiei Publice, unităţi de asistenţă medico-sociale, prin reorganizarea unor unităţi sanitare publice.
Se abrogă

Autori: Iulia Pataki şi Marton Arpad – Grupul parlamentar UDMR.
Pentru susţinere: din considerente de corelare legislativă, avându-se în vedere prevederile: Legii administraţiei publice locale  nr.215/1001, proiectului de Lege privind organizarea, funcţionarea şi finanţarea spitalelor (vezi art.30 alin.(2)), Legii asigurărilor sociale de sănătate nr.145/1997, Strategii Naţionale în Domeniul Sănătăţii (Strategia privind îmbunătăţirea sistemului de finanţare de sănătate).

Pentru respingere: Comisia a aprobat textul din ordonanţă pentru a respecta logica textelor.



7.
Art.5 alin.(2)

(2) Finanţarea cheltuielilor unităţilor de asistenţă medico-sociale se asigură astfel: 

a) din bugetul fondului de asigurări sociale de sănătate pentru pachetul de servicii medicale de bază; 

b) din bugetele locale pentru cheltuieli de întreţinere şi gospodărire, reparaţii, consolidări, dotări independente, în limita bugetului aprobat. 


La articolul 5 alineatul (2) va avea următorul cuprins:

(1) Finanţarea cheltuielilor se asigură astfel: 

a) din bugetul fondului de asigurări sociale de sănătate pentru pachetul de servicii medicale de bază; 

b) din bugetele locale pentru cheltuieli de întreţinere şi gospodărire, reparaţii, consolidări, dotări independente, în limita bugetului aprobat;

c) din bugetul de stat pentru: 

1. desfăşurarea activităţilor cuprinse în programele naţionale de sănătate;

2. dotarea cu echipamente medicale de înaltă performanţă, inclusiv din credite externe garantate de Guvern, în condiţiile legii; 

3. expertizarea, transformarea şi consolidarea construcţiilor grav afectate de seisme şi de alte cazuri de forţă majoră;

4. modernizarea, transformarea şi extinderea construcţiilor existente. 

d) din venituri extrabugetare.

Autori: Iulia Pataki şi Arpad Marton – Grupul parlamentar UDMR. 


Pentru susţinere: din considerente de corelare legislativă, avându-se în vedere prevederile: Legii administraţiei publice locale  nr.215/1001, proiectului de Lege privind organizarea, funcţionarea şi finanţarea spitalelor (vezi art.30 alin.(2)), Legii asigurărilor sociale de sănătate nr.145/1997, Strategii Naţionale în Domeniul Sănătăţii (Strategia privind îmbunătăţirea sistemului de finanţare de sănătate).

Pentru respingere: textele propuse a fi adăugate nu fac obiectul prezentei ordonanţe şi  pentru respectarea normelor de tehnică legislativă.

8.
Art. 5. - (1) Consiliile judeţene şi consiliile locale pot înfiinţa, cu avizul Ministerului Sănătăţii şi Familiei şi al Ministerului Administraţiei Publice, unităţi de asistenţă medico-sociale, prin reorganizarea unor unităţi sanitare publice. 

(2) Finanţarea cheltuielilor unităţilor de asistenţă medico-sociale se asigură astfel: 


2. La articolul 5, alineatul 1 şi partea introductivă a alineatului 2, vor avea următorul cuprins:   

Art. 5. - (1) Consiliile judeţene şi consiliile locale avizează la propunerea Direcţiilor de Sănătate Publică înfiinţează, unităţi de asistenţă medicală, prin reorganizarea unor unităţi sanitare publice. 

(2) Finanţarea cheltuielilor de asistenţă medico-sociale se asigură astfel:

Autor: Gheorghe Dinu – Grupul parlamentar PRM.


Pentru susţinere: studiile de oportunitate trebuie făcute de specialiştii din unităţile de asistenţă medicală, CL şi CJ n-au personal specializat să întocmească astfel de studii.

Pentru respingere: pentru înfiinţarea unităţilor de asistenţă medico-sociale, consiliile judeţene şi locale au suportul tehnic asigurat de ministerele de resort.



9.
Art. 6. - (1) În aplicarea prevederilor prezentei ordonanţe conducerea unităţilor sanitare publice are următoarele atribuţii: 

a) aprobă bugetul de venituri şi cheltuieli, după obţinerea avizelor prevăzute la art. 3 lit. a) şi la art. 4 lit. a); 

...........................................................................

c) elaborează situaţiile financiare trimestriale şi anuale, potrivit reglementărilor legale în vigoare, pe care le înaintează spre avizare preşedintelui consiliului judeţean sau primarului, după caz, şi direcţiei de sănătate publică teritoriale, în vederea centralizării; 


3. La articolul 6, literele a) şi c) vor avea următorul cuprins:

a) întocmeşte proiectul bugetului de venituri şi cheltuieli, urmăreşte obţinerea avizelor prevăzute la art. 3 lit. a) şi la art. 4 lit. a) şi aprobă bugetul de venituri şi cheltuieli; 

...........................................................................

c) elaborează situaţiile financiare trimestriale şi anuale, potrivit reglementărilor legale în vigoare, pe care le înaintează spre avizare preşedintelui consiliului judeţean sau primarului, după caz, şi direcţiei de sănătate publică teritoriale, numai pentru cheltuielile incluse în bugetul Consiliului Local sau Judeţean; 

Autor: Gheorghe Dinu – Grupul parlamentar PRM.


Pentru susţinere: CL şi CJ-urile nu pot aproba BVC-urile unităţilor de asistenţă medicală în integralitatea acestora pentru că au competenţă doar în administrarea acestora. 

Cum se pot amesteca în probleme de RK-uri la instalaţii sau investiţii în probleme de aparatură medicală etc.?!

Pentru respingere: procedura de elaborare şi aprobare a bugetelor de venituri şi cheltuieli este riguros stabilită în cuprinsul Ordonanţei.

10.
Art. 9. - (1) Prezenta ordonanţă intră în vigoare la data de 1 octombrie 2002. 

(2) Pe data prevăzută la alin. (1) orice dispoziţie contrară prezentei ordonanţe se abrogă. 

(text ordonanţă)
4. Articolul 9 va avea următorul cuprins:

„Art. 9. - (1) Prezenta ordonanţă intră în vigoare la data de 1 ianuarie 2003. 

(2) In termen de 15 zile de la data intrării în vigoare a prezentei ordonanţe Ministerul Sănătăţii şi Familiei elaborează instrucţiuni de aplicare a prevederilor prezentei ordonanţe.

(3) Pe data prevăzută la alin. (1) orice dispoziţie contrară prezentei ordonanţe se abrogă.”

Autor: Victor Dobre – Grupul parlamentar PNL.


Pentru susţinere: Ministerul Administraţiei Publice nu este minister de resort în domeniul asistenţei medicale.

Pentru respingere: implicarea autorităţilor locale în domeniul asistenţei medicale necesită participarea Ministerului Administraţiei Publice la elaborarea respectivelor instrucţiuni

                   PREŞEDINTE,                                                                                                             PREŞEDINTE,

DEP.ACAD.PROF.DR.MIRCEA IFRIM                                                                               DEP.IOAN OLTEAN

